รัฐบาลไทย-ข่าวทำเนียบรัฐบาล-รัฐมนตรีว่าการกระทรวงยุติธรรม พร้อมด้วย รักษาราชการแทน เลขาธิการ ป.ป.ส. ลุย ๓ ภารกิจ ภาคเหนือ มอบแนวทางรัฐ แก้ยาเสพติดพร้อมแถลงจับยา ๕ ล้านเม็ด ก่อนลงพื้นที่ชุมชนเข้มแข็ง จังหวัดลำ
วันอังคารที่ 7 พฤศจิกายน 2566
07/11/2566
รัฐมนตรีว่าการกระทรวงยุติธรรม พร้อมด้วย รักษาราชการแทน เลขาธิการ ป.ป.ส. ลุย ๓ ภารกิจ ภาคเหนือ มอบแนวทางรัฐ แก้ยาเสพติดพร้อมแถลงจับยา ๕ ล้านเม็ด ก่อนลงพื้นที่ชุมชนเข้มแข็ง จังหวัดลํา
รัฐมนตรีว่าการกระทรวงยุติธรรม พร้อมด้วย รักษาราชการแทน เลขาธิการ ป.ป.ส. ลุย ๓ ภารกิจ ภาคเหนือ มอบแนวทางรัฐ แก้ยาเสพติดพร้อมแถลงจับยา ๕ ล้านเม็ด ก่อนลงพื้นที่ชุมชนเข้มแข็ง จังหวัดลําพูน
ในวันจันทร์ที่ ๖ พฤศจิกายน ๒๕๖๖ ณ สํานักงาน ปปส. ภาค ๕ จังหวัดเชียงใหม่ พันตํารวจเอก ทวี สอดส่อง รัฐมนตรีว่าการกระทรวงยุติธรรม พร้อมด้วย พลตํารวจโท ภาณุรัตน์ หลักบุญ ผู้ช่วยผู้บัญชาการตํารวจแห่งชาติ รักษาราชการแทน เลขาธิการ ป.ป.ส.ลงพื้นที่ตรวจเยี่ยม มอบนโยบายการแก้ไขปัญหายาเสพติด ให้กับสํานักงาน ปปส. ภาค ๕ ศูนย์ประสานงานแม่น้ําโขงปลอดภัย (ศป.มข.) และ สถาบันสํารวจและควบคุมพืชเสพติด (สพส.) และรับฟังสถานการณ์ในประเด็น ปัญหายาเสพติดในพื้นที่ภาคเหนือตอนบน การประสานความร่วมมือในการแก้ไขปัญหายาเสพติดกับประเทศเพื่อนบ้าน และสถานการณ์การปลูกพืชเสพติด
จากนั้นในเวลา ๑๑.๐๐ น. ณ อาคารกองบังคับการสืบสวนสอบสวนตํารวจภูธรภาค ๕ จังหวัดเชียงใหม่ พันตํารวจเอก ทวี สอดส่อง รัฐมนตรีว่าการกระทรวงยุติธรรม พร้อมด้วย พลตํารวจโท ภาณุรัตน์ หลักบุญ ผู้ช่วยผู้บัญชาการตํารวจแห่งชาติ รักษาราชการแทน เลขาธิการ ป.ป.ส พลตํารวจตรี กฤตธาพล ยี่สาคร รองผู้บัญชาการตํารวจภูธรภาค ๕ นายอภิกิต ฉ.โรจน์ประเสริฐ ผู้อํานวยการสํานักงานป้องกันและปราบปรามยาเสพติดภาค ๕ แถลงข่าวผลการจับกุมเครือข่ายลักลอบลําเลียงและค้ายาเสพติด จับกุมผู้ต้องหา ๓ ราย ยึดรถกระบะ ๒ คัน พร้อมของกลางยาบ้ากว่า ๕ ล้านเม็ด โดยผู้ต้องหาได้ซุกซ่อนยาเสพติดในสินค้าทางเกษตร และแบ่งงานโดยให้รถ ๑ คัน สํารวจเส้นทาง และอีกคันบรรทุกยาเสพติด
ในช่วงบ่ายคณะได้เดินทางไปยังบ้านแพะโป่ง ตําบลเหล่ายาว อําเภอบ้านโฮ่ง จังหวัดลําพูน เพื่อตรวจเยี่ยมการดําเนินงานโครงการชุมชนยั่งยืน เพื่อแก้ไขปัญหายาเสพติด ซึ่งชุมชนบ้านแพะโป่ง มีประชากร ๖๗๗ คน ได้ดําเนินการตั้งแต่กระบวนการค้นหาผู้เสพ หรือการ X-RAY พบจํานวนผู้เสพ ๓๔ ราย นําไปสู่การบําบัดรักษา และฟื้นฟูผู้ป่วยยาเสพติดโดยการมีส่วนร่วมของชุมชน(Community Based Treatment and Rehabilitation : CBTx) และเกิดความตระหนักถึงความสําคัญของปัญหายาเสพติดในกลุ่มผู้นําหมู่บ้าน และประชาชน อีกทั้งได้รับการช่วยเหลือทางสังคม เช่น การสร้างงาน สร้างอาชีพ ทําให้ผู้เข้ารับการบําบัดจํานวน ๒๐ คน มีการเปลี่ยนแปลงพฤติกรรมไปในเชิงบวก มีแนวโน้มที่จะเลิกใช้ยาได้ มีพฤติกรรมที่เปลี่ยนไปจากความก้าวร้าว กลับกลายเป็นผู้มีจิตอาสาช่วยเหลือสังคม โดย รัฐมนตรีว่าการกระทรวงยุติธรรม และคณะ ได้ร่วมพูดคุยและให้กําลังใจผู้เข้ารับการบําบัดและครอบครัว เพื่อให้กลับเป็นพลังในการช่วยเหลือสังคม
รัฐมนตรีว่าการกระทรวงยุติธรรม กล่าวว่า รัฐบาลภายใต้การนําของนายเศรษฐา ทวีสิน นายกรัฐมนตรี ได้ประกาศเป็นนโยบายที่จะลดปัญหายาเสพติดให้ได้อย่างเป็นรูปธรรม ภายในระยะเวลา ๑ ปี เพื่อลดความเดือดร้อนของประชาชน ซึ่งต้องดําเนินการอย่างรอบด้านทั้งการสกัดกั้นยาเสพติดจากภายนอก ที่รัฐบาลเตรียมกําหนดพื้นที่ควบคุมพิเศษตามมาตรา ๕ (๑๐) ของประมวลกฎหมายยาเสพติด ในพื้นที่ ๑๕ อําเภอ ใน ๓ จังหวัด คือ จังหวัดเชียงราย เชียงใหม่ และนครพนม ซึ่งเป็นพื้นที่พบการการลักลอบนําเข้ายาเสพติดสูง เพื่อให้การสกัดกั้นยาเสพติดได้ผลต้องดําเนินมาตรการต่างประเทศไปด้วย พร้อมกันนั้นต้องลดผู้เสพ ผู้ติดยาเสพติด การลดผลกระทบจากผู้ป่วยจิตเวช ภายใต้แนวคิด “เปลี่ยนผู้เสพเป็นผู้ป่วย” ส่วนผู้ผลิตและผู้ค้า ต้องใช้มาตรการปราบปรามทางกฎหมายอย่างจริงจัง และยึดอายัดทรัพย์สินเพื่อตัดวงจรการค้ายาเสพติด